Marş pe motociclete, sâmbătă în Capitală
Brigada Rutieră anunţă că, sâmbătă, între orele 12,30 şi 14,00, se va organiza un marş pe motociclete şi mopede în Capitală, traseul pornind din centru şi încheindu-se în zona de nord a oraşului, transmite Agerpres.
Potrivit unui comunicat al Brigăzii Rutiere, marşul se va desfăşura pe banda I de circulaţie pe traseul: Biserica Anglicană – Str. Pictor Arthur Verona – Bd. Gheorghe Magheru – Piaţa Romană – Bd. Lascăr Catargiu – Piaţa Victoriei – Bd. Aviatorilor – Piaţa Charles de Gaulle – Bd. Mareşal Constantin Prezan – Arcul de Triumf – Bd. Regele Mihai I (staţionare în parcarea adiacentă Clubului Kong) – continuare pe Bd. Regele Mihai I – Piaţa Presei Libere – Bd. Aerogării – Str. Nicolae G. Caramfil – Şos. Pipera – Str. Gara Herăstrău – punct final Globalworth Square (Cafeneaua Bolier).
Brigada Rutieră va dispune măsuri de fluidizare a traficului şi de prevenire a accidentelor de circulaţie şi solicită conducătorilor de autovehicule să circule cu prudenţă, să păstreze o distanţă suficientă pentru a putea frâna în condiţii de siguranţă, să nu oprească ori să staţioneze decât în locurile special amenajate şi să respecte semnalele şi indicaţiile poliţiştilor rutieri.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank